Analýza vplyvov na podnikateľské prostredie

[bookmark: _GoBack]Názov materiálu: Návrh zákona, ktorým sa mení a dopĺňa zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „návrh zákona“)
Predkladateľ: Úrad pre normalizáciu, metrológiu a skúšobníctvo Slovenskej republiky (ďalej len „úrad“)

3.1 Náklady regulácie
3.1.1 Súhrnná tabuľka nákladov regulácie 	
Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[footnoteRef:1] na podnikateľské prostredie.  [1:  Definícia goldplatingu je uvedená v bode 4 časti III. jednotnej metodiky.] 

Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na webovom sídle MH SR, (ďalej len „Kalkulačka nákladov“):
	
	
	
	
	
	

	
	TYP NÁKLADOV
	Zvýšenie nákladov v € na PP
	Zníženie nákladov v € na PP

	
	A. Dane, odvody, clá a poplatky, ktorých cieľom je znižovať negatívne externality
	 
	 

	
	B. Iné poplatky
	 
	 

	
	C. Sankcie a pokuty
	 
	 

	
	D. Nepriame finančné náklady 
	 
	 

	
	E. Administratívne náklady
	1070
	

	
	Spolu = A+B+C+D+E
	 1070
	 

	
	
	
	
	
	

	
	Harmonizácia práva EÚ
	Zvýšenie nákladov v € na PP
	Zníženie nákladov v € na PP

	
	F. Úplná harmonizácia práva EÚ
(okrem daní, odvodov, ciel a poplatkov, ktorých cieľom je znižovať negatívne externality)
	 
	 

	
	G. Goldplating
	 
	 

	
	
	
	
	
	

	
	VÝPOČET PRAVIDLA 1in 2out:
	IN
	OUT

	
	H. Náklady okrem výnimiek = B+D+E-F
	 1070

3.1.2 Výpočty vplyvov jednotlivých regulácií na zmeny v nákladoch podnikateľov								
Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):
	P.č.
	Zrozumiteľný a stručný opis regulácie 
(dôvod zvýšenia/zníženia nákladov na PP a dôvod ponechania nákladov na PP, ktoré sú goldplatingom)
	Číslo normy
(zákona, vyhlášky a pod.)
	Lokalizácia
(§, ods., čl.,...)
	Pôvod regulácie: 
SK/EÚ úplná harm./
goldplating
	Účinnosť regulácie
	Kategória dotk. subjektov
	Počet dotk. subjektov spolu 
	Vplyv na 1 podnik. v €
	Vplyv na kategóriu dotk. subjektov v €
	Druh vplyvu
In (zvyšuje náklady) / 
Out (znižuje náklady) / Nemení sa
	1in2out 
celkom
	Goldplating celkom

	Prvostupňové overenie výstupných dokumentov posudzovania zhody podľa osobitného predpisu47ak) na účely ďalšieho overenia podľa osobitného predpisu47al) 
	Čl. II
Návrh zákona
	Sadzobník správnych poplatkov časť  XVII. METROLÓGIA A POSUDZOVANIE ZHODY, položka 237 písm. g)
	1.SK
	01.01.26
	Autorizované a notifikované osoby a klienti autorizovaných a notifikovaných osôb
	30
	36
	1 070
	In (zvyšuje náklady)
	1 070
	0











3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov
Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom. 
Úrad v predkladanom návrhu identifikoval 1 reguláciu s vplyvom na podnikateľské prostredie, ktorá je predmetom kalkulačky nákladov. Jedná sa o administratívne náklady, ktoré súvisia so zavedením nového správneho poplatku za prvostupňové overenie výstupných dokumentov posudzovania zhody (ďalej len „správny poplatok“), ktorý vyplynul z aplikačnej praxe.
Vydávanie výstupných dokumentov posudzovania zhody je upravené v § 21 ods. 3 zákona č. 56/2018 Z. z. Výstupné dokumenty posudzovania zhody úrad prvostupňovo overuje na základe písomnej žiadosti o overenie výstupného dokumentu posudzovania zhody alebo iného dokumentu vydaného slovenskými autorizovanými alebo notifikovanými osobami (ďalej len „AO/NO“). Písomnú žiadosť o overenie podáva AO/NO alebo klient AO/NO. Klient AO/NO je subjekt, ktorému AO/NO vydala výstupný dokument posudzovania zhody. 
 Pri identifikácii vplyvov na podnikateľské prostredie úrad vychádzal z výročnej správy za rok 2024, kedy v roku 2023 vykonal prvostupňové overenie na základe  8 podaných žiadostí a v roku 2024 na základe 11 podaných žiadostí. Správny poplatok sa bude týkať približne 30 subjektov. Počet subjektov bol stanovený z aktuálneho počtu AO/NO, ktorých je 20 s prirátaním minimálne ďalších 10 žiadateľov, ktorí sú klientmi AO/NO. Overenie výstupných dokumentov posudzovania zhody využívajú najmä AO/NO, neobvykle aj klienti AO/NO. 
Úrad má zato, že zavedením správneho poplatku nebude enormne zaťažené podnikateľské prostredie a ani nevzniknú podnikateľským subjektom také vysoké náklady, ktoré by negatívne ovplyvnili ich podnikanie. AO/NO zvyčajne výstupný dokument posudzovania zhody transponujú aj do tretích krajín, čím sa im zvyšujú ich zisky a otvárajú nové príležitosti pre podnikanie v oblasti posudzovania zhody. Z uvedeného dôvodu úrad hodnotí, že stanovenie správneho poplatku je pozitívnym nákladom pre podnikateľské subjekty, pretože im otvára trhové prostredie pre ďalšiu ich obchodnú činnosť v oblasti posudzovania zhody.
Výročné správy úradu sú dostupné na webovom sídle úradu https://www.normoff.gov.sk/stranka/372/vyrocne-spravy// a prehľad AO/NO je dostupný na webovom sídle úradu https://www.normoff.gov.sk/stranka/97/slovenske-notifikovane-osoby/ .
3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[footnoteRef:2]  [2:  Informácie sa uvádzajú  iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek).
] 

Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne). 
Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..
Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká  menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky. 
Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.
Predkladaným návrhom nedochádza ku goldplatingu. Úrad ako gestor implementovaných nariadení návrhom zákona upravuje nevyhnutné ustanovenia v zákone č. 56/2018 Z. z. a v súvisiacich právnych predpisoch, ktoré vyplývajú z týchto nariadení a ktorými Slovenskej republike vznikajú povinnosti.

3.2 Vyhodnotenie konzultácií s podnikateľskými subjektmi pred predbežným pripomienkovým konaním
Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené. 
Uveďte hlavné body konzultácií a ich závery. 
Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania. 
Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie. 

Úrad vykonal z vlastnej iniciatívy konzultácie s podnikateľskými subjektmi. Dňa 31.10.2024 bola zverejnená informácia o začatí konzultácií s podnikateľskými subjektmi na webovom sídle úradu a Ministerstva hospodárstva Slovenskej republiky, ktoré trvali do 30. novembra 2024. O konzultácie neprejavili záujem žiadne podnikateľské subjekty.

[bookmark: _Hlk47698091]3.3 Vplyvy na konkurencieschopnosť a produktivitu
Dochádza k vytvoreniu resp. k zmene bariér na trhu? 
Nie, nedochádza.
Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)? 
Nie, nebude.  Budú sa aplikovať rovnaké podmienky pre všetkých bez ohľadu na veľkosť podniku.
Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?
Ovplyvňuje pozitívne, pretože vznikajú nové príležitosti pre všetky podnikateľské subjekty. 
Ovplyvní dostupnosť základných zdrojov (financie, pracovná sila, suroviny, mechanizmy, energie atď.)? 
Nie, neovplyvňuje.
Ovplyvňuje zmena regulácie inovácie, vedu a výskum?
Nie, neovplyvňuje.
Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?
Nie, goldplating nebol identifikovaný. 
Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?
Implementáciou právnych predpisov EÚ sa podporuje inovácia, zvyšuje transparentnosť a zabezpečuje právna istota, pričom sa vytvárajú rovnaké podmienky pre všetkých podnikateľov. Prijatím návrhu zákona, ktorý zabezpečuje súlad s európskymi právnymi predpismi, sa môže Slovensko stať rovnocenným lídrom v porovnaní so susediacimi krajinami EÚ. V nadväznosti na implementáciu právnych predpisov EÚ sa predpokladá lepšie podnikateľské prostredie a možnosti obchodovania na vnútornom trhu EÚ.

Konkurencieschopnosť:
Na základe uvedených odpovedí zaškrtnite a popíšte, či materiál konkurencieschopnosť:
☐ zvyšuje  	X nemení	☐ znižuje

Produktivita:
Aký má materiál vplyv na zmenu pomeru medzi produkciou podnikov a ich nákladmi? 

Na základe uvedenej odpovede zaškrtnite a popíšte, či materiál produktivitu:
☐ zvyšuje  	X nemení	☐ znižuje

3.4  Iné vplyvy na podnikateľské prostredie 
Návrh zákona implementuje alebo čiastočne implementuje viaceré európske právne predpisy, pričom sa obmedzuje len na implementáciu v rozsahu doplnenia nevyhnutnej právnej úpravy pre aplikovateľnosť a vymáhateľnosť nariadení. Práva o povinnosti hospodárskych subjektov sú obsiahnuté priamo v nariadeniach EÚ.
Návrh zákona v časti týkajúcej sa implementácie nariadenia (EÚ) 2023/1542 v platnom znení bude mať pozitívny vplyv na hospodárske subjekty,  ktoré sa zaoberajú výrobou, distribúciou a dovozom batérií. Úrad taktiež očakáva pozitívny vplyv smerom k činnosti AO/NO v oblasti  posudzovania zhody batérií, a to rozšíreným podnikateľského portfólia vo vzťahu k existujúcim AO/NO ale aj vo vzťahu k založeniu nových AO/NO, ktoré budú vykonávať posúdenie zhody v tejto oblasti. V súčasnosti nie je možné aktuálne kvantitatívne vymedziť presný počet podnikateľských subjektov, na ktoré bude mať implementácia nariadenia pozitívny vplyv, nakoľko ide o široké spektrum podnikateľských subjektov a jasné určenie by mohlo spôsobiť skreslenie výsledkov. Jednotlivé ustanovenia nariadenia sa budú uplatňovať postupne podľa účinnosti uvedenej v článku 96 nariadenia 2023/1542 v platnom znení, pričom vyhodnotenie výsledkov bude možné identifikovať až zavedením do praxe. Návrhom zákona sa neimplementuje časť, ktorá sa tyká zberu a spracovania použitých batérií, preto v tomto prípade neboli identifikované žiadne vplyvy na podnikateľské prostredie v tejto časti.
V prípade implementácie nariadenia (EÚ) 2023/1230 v platnom znení cez návrh zákona sa očakávajú pozitívne aj negatívne vplyvy na podnikateľské prostredie. Pozitívne vplyvy sa očakávajú vo vzťahu k hospodárskym subjektom, ktoré vyrábajú strojové zariadenia a vo vzťahu k AO/NO, ktoré sa podieľajú na výkone posúdenia zhody. V prípade hospodárskych subjektov sa konkrétne predpokladá zníženie nákladov na tlač v prípade digitálnej dokumentácie a v prípade AO/NO sa predpokladá zníženie nákladov na uchovávanie príručiek, zvýšenie obratu v prípade portfólia strojových zariadení podľa prílohy IV, ktoré sa v súčasnosti posudzujú prostredníctvom vnútorných kontrol. Konkrétny výpočet však nie je možné vykonať, pretože nie možné vyhodnotiť, koľko podnikateľských subjektov sa rozhodne vykonávať túto činnosť a výsledky by neodzrkadľovali aktuálny stav. Presne výpočty bude možné uskutočniť až zavedením do aplikačnej praxe. Všetky AO/NO členských štátov budú disponovať rovnakým výkladom nariadenia (EU) 2023/1230 v platnom znení, čo bude mať pozitívny vplyv pre vytvorenie rovnakých trhových podmienok, čo prispeje k stabilite trhu pre všetky AO/NO na území EÚ. Negatívne vplyvy možno vyhodnotiť len čiastočne, a to vo vzťahu k hospodárskym subjektom, kde sa očakávajú len menšie jednorazové náklady pri zapracovaní nových pravidiel posudzovania zhody, náklady na údržbu servisu a iné menšie náklady, ktoré sú v porovnaní s pozitívnymi vplyvmi na podnikateľské prostredie zanedbateľné. Tieto náklady bude možne kvalifikovať až po uplatnení v aplikačnej praxi.
V prípade implementácie nariadenia (EÚ) 2024/1252 sa implementuje len časť týkajúca sa permanentných magnetov a analýza vplyvov sa zaoberá len touto časťou. Čiastočnou implementáciou nariadenia (EÚ) 2024/1252 sa očakáva, že bude mať pozitívne vplyvy na podnikateľské prostredie, pretože hlavným cieľom je vytvorenie priaznivých podmienok pre zabezpečenie bežných a udržateľných dodávok kritických surovín. Cieľom je vytvoriť priaznivé podmienky pre podnikateľské subjekty zapojené do dodávateľských reťazcov v oblastiach ťažby, spracovania a recyklácie definovaných kritických a strategických surovín. Rámec podporuje rozvoj surovín kľúčových pre zelenú a digitálnu transformáciu. Zameraním na diverzifikáciu dodávok týchto surovín sa znižuje závislosť EÚ od dovozu z tretích krajín a zároveň sa vytvárajú nové príležitosti pre podnikateľské subjekty. Tento prístup podporuje udržateľný rast, inovácie a stabilitu trhu, čím prispieva k vytváraniu priaznivého podnikateľského prostredia v kľúčových sektoroch. Pozitívny vplyv sa očakáva na rast hospodárstva a zníženie strategickej závislosti, pričom vzniká priestor pre nové podnikateľské príležitosti, najmä v oblasti trhu s kritickými surovinami, ako sú permanentné magnety. Tieto zmeny podporia vznik a rozvoj nových podnikateľských subjektov, ktoré sa budú môcť zapojiť do spracovania a recyklácie permanentných magnetov, čím sa vytvoria príležitosti v oblasti vytvorenia malých a stredných podnikov, zároveň sa podporia už existujúce malé a stredné podniky. Bližšie výpočty bude možné vyhodnotiť až sledovaním vývoja po zavedení do praxe. Z hľadiska negatívnych vplyvov sa očakáva vyššie administratívne zaťaženie pre podnikateľské prostredie v súvislosti s povinnosťou poskytovať informácie Európskej komisii. Rovnako sa predpokladajú nižšie náklady spojené so zabezpečením požadovaných označení a poskytovaním informácií o obsahu permanentných magnetov. Zvýšenie nákladov sa predpokladá u fyzických a právnických osôb, ktoré uvádzajú na trh zariadenia využívajúce permanentné magnety. Tieto povinnosti sa týkajú širokého spektra produktov, ako sú napr. zariadenia na zobrazovanie magnetickou rezonanciou, zariadenia na výrobu veternej energie, priemyselné roboty, motorové vozidlá, ľahké dopravné prostriedky, chladiace zariadenia, tepelné čerpadlá, atď. Napriek tomu, že sa zavedú povinnosti, ktoré o nezanedbateľné množstvo zvýšia náklady podnikateľským subjektom (ktoré ešte nie je možné identifikovať), tak sa zároveň pozitívne zvýši podnikateľský zisk z hľadiska aplikácie obchodných činností v tejto oblasti, pretože náklady na tieto povinnosti sú relatívne nízke a prispievajú k transparentnosti a udržateľnosti výrobkov na trhu. Čo sa týka negatívneho vplyvu na podnikateľské prostredie možno hypotetický predpokladať, že pôjde o zavedenie nových povinností, ktoré predstavujú aj zvýšenie administratívnej záťaže pre podniky, ktoré budú musieť zabezpečiť označenie s presne definovanými informáciami o obsahu permanentných magnetov, a taktiež povinnosť zverejniť podiel neodýmu, dysprózia, prazeodýmu, terbia, bóru, samária, niklu a kobaltu spätne získaného zo spotrebiteľského odpadu, ktorý je prítomný v permanentných magnetoch obsiahnutých vo výrobku. Vzhľadom na aktuálnu situáciu nie je možné presne určiť, koľkých podnikateľských subjektov sa tieto povinnosti dotknú, nakoľko to bude závisieť od počtu subjektov zapojených do dodávateľských reťazcov kritických surovín, v tomto príde permanentných magnetov. Pozitívny vplyv sa očakáva na konkurencieschopnosť a rast hospodárstva, zníženie strategickej závislosti a zabezpečenie rozvoja trhu s druhotnými surovinami – permanentné magnety, čím sa v tejto časti vytvára aj priestor pre nové podnikateľské príležitosti. 
V súvislosti s čiastočnou implementáciou aktu o kybernetickej odolnosti a aktu o umelej inteligencii úrad očakáva pozitívne vplyvy na podnikateľské prostredie, a to rozšírením podnikateľského portfólia vo vzťahu k existujúcim NO, ale aj vo vzťahu k založeniu nových NO, ktoré budú vykonať posúdenie zhody v tejto oblasti. Napriek tomu úrad tieto pozitívne vplyvy nevie výpočtom kvalifikovať, pretože pôjde o proces posúdenia zhody, ktorý bude nový z hľadiska inovácii a úrad nevie vyhodnotiť, ktoré AO/NO budú mať dostatočné odborné, personálne a finančné zabezpečenie na výkon posúdenia zhody v tejto oblasti. V ostatných častiach aktu o umelej inteligencii má byť implementácia zabezpečená prostredníctvom legislatívy, ktorú bude pripravovať Ministerstvo investícii regionálneho rozvoja a informatizácie Slovenskej republiky, ktoré je ďalším gestorom tohto predpisu a v prípade aktu o kybernetickej odolnosti má  byť implementácia zabezpečená prostredníctvom legislatívy, ktorú bude pripravovať Národný bezpečnostný úrad, ktorý je ďalším gestorom tohto predpisu a preto v tomto prípade neboli identifikované  žiadne ďalšie vplyvy na podnikateľské prostredie.
